open-index/open-wikipedia-markdown huggingface dataset:
Aquaria

**Aquaria** on brasilialainen power metal -yhtye. Yhtye perustettiin vuonna 1999, ja oli alkuperäiseltä nimeltään Uirapuru. Uirapuru-nimellä julkaistiin kaksi demoa, ja vuonna 2002 yhtyeen nimeksi vaihdettiin Aquaria. Aquaria-nimellä yhtye on julkaissut tähän mennessä kaksi albumia.

## Historia

Yhtye perustettiin vuonna 1999 nimellä Uirapuru. Perustajajäseninä toimivat basisti Fernando Giovanetti, kosketinsoittaja Alberto Kury ja sittemmin Revolution Renaissancessa tunnetuksi tullut rumpali Bruno Agra. 

Yhtye äänitti ensimmäisen demonsa, *Here Comes the Life* vuonna 2001. Demolla kitaraa soittivat Roberto Scripilliti sekä Leandro Gomes, ja vierailevana laulajana toimi Allegro-yhtyeessä vaikuttanut Ílton Nogueira. Yhtye julkaisi toisen demonsa *Flames Of Trinityn* vuonna 2002. Demoilla esiintynyt kokoonpano oli muuten sama, mutta Flames Of Trinityllä vokalistina toimi kosketinsoittaja Alberto Kury.

Toisen demon julkaisun jälkeen yhtyeen nimi päätettiin vaihtaa Aquariaksi. Nimenvaihdoksen yhteydessä demoilla soittaneet kitaristit Leandro Gomes ja Roberto Scripilliti nostettiin yhtyeen vakituiseksi jäseneksi, ja lisäksi yhtyeeseen liittyi Eternassa, Sacred Sinnerissä ja Denison Fernandesissa tunnetuksi tullut laulaja Leandro Caçoilo. Kuitenkin jo samana vuonna Caçoilo ja Scripilliti erosivat yhtyeestä, ja heidän tilalleen tulivat kitaristi Rick Mour sekä brasilialaisessa Endless-yhtyeessä vaikuttanut laulaja Vitor Veiga. Nyt vakiintuneella kokoonpanolla yhtye julkaisi heinäkuussa 2005 debyyttialbuminsa *Luxaeternan*.

Vuonna 2006 kitaristit Leandro Gomes ja Rick Mour lähtivät yhtyeestä. Heidän tilalleen tuli jo aikaisemmin Aquariassa ja Uirapurussa soittanut Roberto Scripilliti. Tammikuussa 2007 yhtyeen toiseksi kitaristiksi liittyi Endless-yhtyeessä soittanut Gustavo di Padua. Tällä kokoonpanolla yhtye julkaisi vuonna 2007 toisen täyspitkän albuminsa *Shambalan*.

## Jäsenet
### Nykyinen kokoonpano

*Vitor Veiga - laulu (2002-)
*Fernando Giovanetti - basso (1999-)
*Bruno Agra - rummut (1999-)
*Alberto Kury - koskettimet (1999-)
*Gustavo di Padua - kitara (2007-)
*Roberto Scripilliti - kitara (2002, 2006-)

### Entiset jäsenet

*Leandro Gomes - kitara (2002-2006)
*Leandro Caçoilo - laulu (2002)
*Rick Mour - kitara (2002-2006)

## Julkaisut

**Here Comes The Life* (2001)
**Flames Of Trinity* (2002)
**Luxaeterna* (2005)
**Shambala* (2007)

## Lähteet

## Aiheesta muualla
* Yhtyeen kotisivut. 
* Yhtyeen Myspace-sivu. 
* Tietoa yhtyeestä Rateyourmusic.com:ssa.
Dysuria

**Dysuria** tarkoittaa kipua virtsatessa tai muuten vaikeutunutta virtsaamista. Se voi olla oireena virtsatieinfektiosta, mutta myös monet muut sairaudet aiheuttavat dysuriaa. Niiden joukossa ovat munuaisten ja virtsarakon syövät.

## Lähteet
HMS Kempenfelt

**HMS Kempenfelt** on ollut kolmen Britannian Kuninkaallisen laivaston aluksen nimenä.

* HMS Kempenfelt (1915), Marksman-luokan laivueenjohtaja
* HMS Kempenfelt (I18), C-luokan laivueenjohtaja
* HMS Kempenfelt (R03), W-luokan hävittäjä.
Plantaarifaskiitti

**Plantaarifaskiitti** tarkoittaa kantapohjan etu-sisäreunalla kuormittaessa esiintyvää kiputilaa. Kyse on yleensä jalkapohjan jännekalvon kroonisesta ylirasituksesta johtuvasta kiputilasta. Tilaa kutsutaan myös insertiotendiniitiksi, koska jos jännekalvon kiinnityskohta on paksuuntunut, se voi näkyä röntgenkuvassa ”luupiikkinä”. Tämä ei kuitenkaan ole oikea syy vaan seuraus, kun kipukohtaan vähitellen kertyy kalkkia. 

Plantaarifaskiitti on melko pitkäkestoinen ja rajoittaa usein sairastuneen liikkumista. Hoidossa voidaan turvautua esimerkiksi tukipohjallisiin tai venytysharjoituksiin. Osalla potilaista sairaus pitkittyy entisestään. Kipu voi myös levitä. Yölastoja suositellaan käytettäväksi, mikäli kipua on erityisesti aamuisin.

Plantaarifaskiitin voi laukaista esimerkiksi rasitus, ylipaino, pitkäaikainen seisominen sekä erityisen kovalla pinnalla liikkuminen. Paras hoitokeino on High- load Strength training- harjoittelu. Pehmustetut kantapääpohjalliset tai ilmatyynyside voi myös auttaa.

## Lähteet
HMS Kempenfelt (I18)

**HMS Kempenfelt** (viirinumero D18/I18) oli Britannian kuninkaallisen laivaston C-luokan laivueenjohtaja maailmansotien välillä. Alus myytiin Kanadalle, joka otti sen palvelukseen 19. lokakuuta 1939 River-luokan aluksena ''HMCS Assiniboine''.

## Valmistus

Alus tilattiin vuoden 1929 laivasto-ohjelmassa J. Samuel White and Companyltä Cowesista Isle of Wightilta, missä köli laskettiin lokakuussa 1930. Alus laskettiin vesille 29. lokakuuta 1931 ja valmistui 30. toukokuuta 1932.

## Palvelus
Palvelukseen otettaessa alus liitettiin Kotilaivaston 2. hävittäjälaivueeseen. Pääosan vuodesta 1929 alus oli Rosythissa, mistä se siirrettiin tammikuussa 1933 Välimeren laivastoon.

Alus palasi 28. maaliskuuta 1933 kotimaahan, josta se aloitti Itämeren purjehduksen. Palattuaan Itämereltä alus sijoitettiin Devonportiin telakalle, mistä se palasi palvelukseen tammikuussa 1934. Alus johti laivueensa Kotilaivaston mukana Länsi-Intian saaristoon, josta palattiin maaliskuussa Englantiin. Alus vietti vuoden lopun Skandinavian satamissa kiertäen ja Skotlannin tukikohdissa. 

Lukuun ottamatta lyhyttä koulutuspurjehdusta Välimerellä alus oli elokuuhun 1935 kotimaassa. Se lähti 31. elokuuta Etiopian kriisin vuoksi Punaiselle merelle, minkä jälkeen alus palveli Itä-Intian laivastoasemalla kesäkuuhun 1936. Alus oli vuoden 1936 lopun Välimerellä sekä Espanjan rannikolla muun muassa evakuoiden Britannian kansalaisia alueelta.

Joulukuussa 1936 alus siirrettiin Devonportin telakalle, josta alus palasi 10. huhtikuuta 1937 palvelukseen. Talvikaudella alus vieraili Espanjan satamassa. Alus oli touko-kesäkuun 1938 telakalla Chathamissa, minkä jälkeen alus vieraili heinäkuussa Itämeren alueen satamissa viettäen loppuvuoden kotimaassa. Toisen maailmansodan alkaessa alus palautettiin aktiivipalvelukseen, jolloin alus määrättiin Portlandiin 18. hävittäjälaivueeseen suojaamaan saattueita sekä partioimaan kanaalin alueella.

*Kempenfelt*, ''HMS Ardent'' ja ''HMS Echo'' suojasivat 9. syyskuuta lentotukialus ''HMS Courageousia'' sukellusveneentorjuntapartiossa (operaatio AS2). Alus palasi 14. syyskuuta Plymouthiin, jossa se valmisteltiin siirrettäväksi Kanadaan.

Alus törmäsi 28. syyskuuta Newhavenin edustalla kauppalaiva SS *Hesterin* kanssa. Laivueenjohtaja piti siirtää vaurioiden korjaamiseksi Devonportiin telakalle. Alus oli kuitenkin päätetty siirtää Kanadalle ja sen virallinen luovutus tapahtui 19. lokakuuta 1939 nimellä *HMCS Assiniboine*. Alus palasi telakalta 7. marraskuuta.

## Päälliköt
Aluksen päälliköinä olivat:
*Clifford Caslon – 20.syyskuuta 1939
*Charles Eric Glasfurd 20. syyskuuta – 19. lokakuuta 1939

## Lähteet
*
*
*

### Viitteet
Todellinen valtioneuvos

**Todellinen valtioneuvos** () oli keisarinajan Venäjällä ja myös Suomen suuriruhtinaskunnassa käytössä ollut neljännen luokan virka-arvo, joka vastasi kenraalimajuria ja kontra-amiraalia. 

Samanlainen arvonimi on ollut käytössä myös Saksassa ja Itävallassa.

## Luettelo suomalaisista todellisista valtioneuvoksista keisarillisen Venäjän aikana 1809–1917
*Matthias Calonius (1738–1817)
*Carl Erik Mannerheim (1759–1837)
*Johan Albrecht Ehrenström (1762–1847)
*Jacob Wilhelm Hisinger (1767–1843)
*Abraham Arvid Finckenberg (1769–1840)
*Fredrik Wilhelm Edelheim (1770–1833)
*Carl Gerhard Hising (1782–1844)
*Carl Fredrik Richter (1782–1858)
*Johan William Forsman (1788–1883)
*Alexander Armfelt (1794–1876)
*Johan Jakob Europaeus (1795–1875)
*Henrik Adolf Mechelin (1813–1899)
*Berndt Otto Nymalm (1819–1887)
*Alexander af Forselles (1820–1896)
*Ludvid Fredrik Heimbürger (1822–1902)
*Fredrik Alexander Andersin (1824–1889)
*Jakov Tschernischeff (1826–1906)
*Mauritz Wladimir Armfelt (1827–1888)
*Lorenz Lindelöf (1827–1908)
*Fritiof Flodin (1828–1921)
*Jaakko Sjölin (1836–1916)
*Wilhelm Gabriel Geitlin (1838–1906)
*Thiodolf Rein (1838–1919)
*Albert Theodor Tötterman (1838–1913)
*Sven Wilhelm Hougberg (1839–1905)
*Fredrik Saltzman (1839–1914)
*Carl Ferdinand Immanuel von Wahlberg (1847–1920)
*Frans Brynolf Rosendahl (1848–1917)
*Robert Edvard Gripenberg (1852–1937)
*Alexis Gripenberg (1852–1927)
*Waldemar von Frenckell (1853–1936)
*Karl Snellman (1855–1928)
*Felix Saarikoski (1857–1920)
*Ivan Pauloff (1857–1933)
*Martin Alexius Bergh (Martti Wuori) (1858–1934)
*Peter Woldemar Hannikainen (1858–1928)
*August Ramsay (1859–1943)
*Volmari Kanninen (1860–1942)
*Axel Fredrik Tigerstedt (1860–1926)
*Axel Alfthan (1864–1939)
*Ernesti Rainesalo (1864–1929)
*Nikolai von Etter (1865–1935)
*Alexander von Etter (1867–1939)

## Katso myös
* Valtioneuvos (Venäjä)
* Rankijärjestelmä

## Lähteet

## Aiheesta muualla
Seafight

**Seafight** on merille sijoittuva selainpohjainen monen pelaajan tietokonepeli. Pelin julkaisi Bigpoint vuonna 2006. Seafight on ilmainen ja siellä on melkein 40 miljoonaa rekisteröitynyttä pelaajaa. Peli ei vaadi Adobe Flash Playerin lisäksi muita asennuksia. 

## Kehittyminen

Aluksi pelaajalla on huono laiva, ja tämä voi liikkua vain 1-tason kartoilla. Kun tekee tehtäviä, saa kokemuspisteitä, ja kun niitä on riittävästi, voi tehdä merirosvotestin. Merirosvotestin jälkeen pääsee aina yhden kartan ylemmäksi. Yhteensä tasoja on 20.

Eliittilaivan ostettuaan pelaaja saa eliittikuulia (admiraalikanuunoilla myös muita kuulia) ampumalla eliittipisteitä. Kun on saanut tietyn määrän eliittipisteitä, pelaaja saa 2. tason  eliittilaivan. Tasoja on yhteensä 27, joista viimeisten saaminen vaatii huomattavasti enemmän eliittipisteitä kuin ensimmäisten.

## Alukset
Pelissä on 18 alusta, jotka voi ostaa kullalla. On myös valittavana 2 helmillä ostettavaa laivamallia. 18 kultalaivaa ovat tavallisia (eri kokoisia ja näköisiä) ja niiden saavuttamiseksi vaaditaan aina tiettyjä asioita tai tasoja, mutta helmimallit saa ostettua vaikka heti jos on vain tarpeeksi helmiä niiden ostamiseen.

## Jackpot-taistelu
Jackpot-taistelussa pelaaja voi voittaa kimalteista keräämänsä jättipottieurot aidoksi rahaksi.

### Miten Jackpot-taistelu toimii?

Päävoittoeurot, joita voit kerätä kartalta menee ns. päävoittoon. Joka kuukausi käydään Päävoittotaistelu. Tämä järjestetään jokaisen kuukauden viimeisenä viikonloppuna.

Kun ilmoittaudut Päävoittotaisteluun, sinulta kysytään tiettyjä tietoja - täytä kaikki tarvittavat tiedot, tämä helpottaa palkinnon maksamista jos voitat kyseisen taistelun. Päävoittotaisteluun osallistuvat kokoontuvat Päävoittokartalla ja taistelevat toisiaan vastaan. Normaalisti taistelu kestää klo 15.00&ndash;21.00 välisen ajan. Jos päävoittotaistelukartalla on useampi kuin yksi pelaaja klo 21.00 jälkeen niin voittaja valitaan arvalla.

Huomaa: Päävoittoeuroilla (€) ei ole muuta käyttöä, eikä sitä voi käyttää pelissä.

## Helmet
Helmiä voi hankkia keräämällä kimalteita ja hylkyjä. Jos sinulla ei ole tarpeeksi kultaa laivasi varustukseen niin pystyt vaihtamaan helmiä kullaksi jos pakottava tarve tulee. 

Helmien ostaminen

Helmiä voi ostaa esim. matkapuhelimella. 5000 helmeä maksaa 2 euroa. Maksuvaihtoehtoina on tilisiirto, luottokortti, soittaminen, tekstiviestit, nordean solo, paypal jne. Pelissä voi myös ostaa tuplaajan, joka tuplaa saatavan määrän, muttei hintaa. Pelissä on myös Happy Hour (x2) ja Mega Happy Hour (x3). Jalkapallopelistä tulee myös mahdollisesti lisää pelivaluuttaa tilauksista.

## Kilta
Pelissä voit liittyä jonkun toisen omistamaan kiltaan tai tehdä oman killan. Killassa on yksi johtaja ja kaksi neuvonantajaa, jotka huolehtivat killasta. Jokaisella killalla on oma keskusteluhuone pelissä. Killassa on yleensä veroprosentti, jossa jäsenet joutuvat maksamaan esim. 3 prosenttia kullastaan killalle. Killanjohtaja pystyy antamaan jokaiselle jäsenelle aina tarvittaessa killan kassasta kultaa.

## Aiheesta muualla
* Seafight sivut
* Seafight foorumi
* Bigpointin ohjesivusto pelille
Châtelet’n metroasema

**Châtelet’n metroasema** on Pariisin metron metroasema, jonka kautta kulkee viisi linjaa: 1, 4, 7, 11 ja 14. Linjalle 11 asema on pääteasema. Châtelet’n metroasema on yhdistetty Châtelet–Les Hallesin RER-kaupunkijuna-asemaan noin 750 m pitkää käytävää pitkin ja yhdessä ne muodostavat maailman suurimman metroaseman.

Vuonna 2019 Châtelet’n metroasemalle tehtiin 10&nbsp;766&nbsp;712 matkaa eli se oli Pariisin metron 12. vilkkain asema.

## Historia

Châtelet’n asema avattiin kolme viikkoa sen jälkeen, kun linjan 1 alkuperäinen osuus Porte de Vincennes–Porte Maillot avattiin 19. heinäkuuta 1900. Linjan 4 laiturit avattiin osana ensimmäistä osuutta 21. huhtikuuta 1908. Se oli linjan 4 eteläinen pääteasema kunnes osuus Châtelet–Raspail avattiin 9. tammikuuta 1910. Linjan 7 laiturit avattiin 16. huhtikuuta 1926 laajennuksen Palais Royal–Pont Marie myötä nimellä Pont Notre-Dame – Pont au Change. Silloin asemalla ei ollut yhteyttä linjojen 1 ja 4 laitureille. 15. huhtikuuta 1934 avattiin linjojen 1 ja 4 laiturit sekä linja 7:n laiturit yhdistävä käytävä avattiin. Samalla linjan 7 asema uudelleennimettiin. 28. huhtikuuta 1935 avattiin linjan 11 laiturit. 9. joulukuuta 1977 Châtelet-Les Hallesin RER-asema avattiin sisältäen liukukäytävällä varustetun yhdyskäytävän Châtelet’hen. Linjan 14 laiturit avattiin linjojen 1 ja 4 laiturien lähellä 15. lokakuuta 1998 osana ensimmäistä osuutta.

## Galleria


Tiedosto:Entrée Métro Châtelet Paris 1.jpg|Aseman sisäänkäynti.
Tiedosto:Accès Station Métro Châtelet Place Sainte Opportune - Paris I (FR75) - 2021-12-21 - 4.jpg|Aseman sisäänkäynti.
Tiedosto:Accès Station Métro Châtelet Rue Lavandières Sainte Opportune - Paris I (FR75) - 2021-12-21 - 4.jpg|Aseman sisäänkäynti.
Tiedosto:Station Métro Châtelet ligne 1 Paris 3.jpg|Linja 1:n laituri.
Tiedosto:Metro Paris - Ligne 4 - station Chatelet 01.jpg|Linja 4:n laituri.
Tiedosto:Station Châtelet ligne 7.jpg|Linja 7:n laituri.
Tiedosto:Châtelet - Ligne 11 - MP 59 et MP 73.jpg|Linja 11:n laituri.
Tiedosto:Station Métro Ligne 14 Châtelet - Paris I (FR75) - 2020-12-30 - 1.jpg|Linja 14:n laituri.



## Lähteet

## Aiheesta muualla
Miksi heittää lanttia?

**Miksi heittää lanttia?** (eng. *Why Flip a coin?*) on yhdysvaltalaisen, nykyisin Kaliforniassa asuvan H.W. Lewis -nimisen fyysikon kirjoittama kirja, joka käsittelee todennäköisyyksiä. Kirjan esimerkit käsittelevät enimmäkseen vedonlyöntiä, seurustelua sekä Yhdysvaltojen hallintoa. Kirja julkaistiin alun perin vuonna 1997, ja sen suomenkielinen painos ilmestyi vuonna 1999. Kirjan on suomentanut Johanna Birkstedt. Suomenkielinen versio on painettu Hakapainossa Helsingissä.

## Lähteet
Paparazzi (täsmennyssivu)

**Paparazzi** voi tarkoittaa ainakin seuraavia:

*paparazzi, valokuvaaja
*Paparazzi, Laila Snellmanin perustama mallitoimisto
*”Paparazzi”, Xzibitin musiikkikappale ja single albumilta *[[At the Speed of Life]]* (1996)
*”Paparazzi”, Lady Gagan musiikkikappale ja single albumilta *The Fame* (2008)
**[[Paparazzi (italialainen elokuva)|Paparazzi]]*, Neri Parentin ohjaama elokuva vuodelta 1998
**[[Paparazzi (ranskalainen elokuva)|Paparazzi]]*, Alain Berberianin ohjaama elokuva vuodelta 1998
**[[Paparazzi (elokuva)|Paparazzi]]*, Paul Abascalin ohjaama elokuva vuodelta 2004
**[[Paparazzit]]*, suomalainen tv-sarja vuodelta 2012.
Jussi Mattelmäki

**Jussi Mattelmäki** on lahtelainen muusikko. Mattelmäki on soittanut bassoa yhtyeessä Raaka-Aine vuodesta 1999, kun yhtye on perustettu vuonna 1995. Vaikkei Mattelmäki ole yhtyeen alkuperäinen jäsen, hän on noussut osittain yhtyeen keulahahmoksi laulaja kitaristin Aapo Kaskisen ohella. Mattelmäki on myös yhtyeen manageri.

Raaka-Aine on äänittänyt kaksi demoa, joista toisella ehti soittaa Mattelmäki.

## Soittovälineet
* Fender Precision 
* Ibanez-bassot 
* Ampeg (combo) 
* AKG langaton 
* In-ear-korvamonitorit 
* SansAmp
* Boss
* Hartke
* MXR-pedaalit

## Lähteet
Jumalakaipuu

**Jumalakaipuu** tai **jumalaikävä** on teologinen käsite, joka teologien mukaan selittää uskontojen olemassaolon. Kirkkoisä Augustinuksen kehittämän opin mukaan luotuisuuteen kuuluu jumalakaipuu. Luonnollisen jumalakaipuun teologian mukaan kaikki ihmiset ovat uskonnollisia. 

Yleisen kristillisen mielipiteen mukaan muut uskonnot kuvastavat jumalakaipuusta, mutta kristinusko vastaa tähän kaipuuseen.

Zygmunt Baumanin mukaan Ihmisillä on luontainen halu ja riippuvuus etsiä varmuutta ja perustaa oman itsensä, tilanteensa ja arvostelukykynsä ulkopuolelta. John Deweyn mukaan inhimillisesti välttämättömästä tottumuksesta uskoa absoluutteihin, ylempään ilmoitukseen kuten absoluuttiseen totuuteen tai tiedon objektiiviseen perustaan jossain ulkopuolellamme, voi kasvaa pois samaan tapaan kuin lapsi voi kasvaa pois uskostaan vanhempiensa kaikkivoipuuteen. 

## Katso myös
* Animismi

## Lähteet
Saenuri

**Saenuri** () on keskusta-oikeistolainen konservatiivinen puolue Etelä-Koreassa. Vuoden 2012 vaalien jälkeen Saenurilla on ollut enemmistö Etelä-Korean parlamentissa. Puolue tunnettiin helmikuuhun 2012 nimellä **Hannara**.

Saenurin edeltäjä Hannara perustettiin 21. marraskuuta 1997 *Uuden Korean puolueen* ja *Demokraattisen puolueen* yhdistyessä. Puolueen varhaisin edeltäjä oli Park Chung-heen vuonna 1963 perustama *Demokraattinen tasavaltalaispuolue*.

## Lähteet

## Aiheesta muualla
* Saenuri
Aapo Kaskinen

**Aapo Kaskinen** (s. 1982) on suomalainen, lahtelainen muusikko, joka soitti yhtyeessä Raaka-Aine vuoteen 2012 asti. Kaskinen on yhtyeen perustajajäsen, laulaja ja rytmikitaristi. Kaskinen on aloittanut kitaran soiton vuonna 1994. Tätä ennen Kaskinen soitti koskettimia, jonka oli aloittanut musiikkiluokilla vuonna 1991. Raaka-Aineen Kaskinen perusti vuonna 1995 silloisen ystävänsä Erkki Lempisen kanssa, mutta Lempinen on jo eronnut yhtyeestä. Kaskisen tuotannot äänittää ja miksaa Aleksanteri Kuosa Studio Villvoxissa ja masteroi Minerva Pappi Finnvoxilta.

Kaskinen on toiminut Raaka-Aineessa yhtyeen perustamisesta asti kunnes päätti vetäytyä keskittyäkseen perhe-elämään.

Aapo Kaskinen on Raaka-Aineen säveltäjä, sanoittaja ja osittain myös sovittaja, ja täten toimii myös yhtyeen keulahahmona yhdessä yhtyeen basistin ja managerin Jussi Mattelmäen kanssa. Kaskinen ei ole toiminut ennen Raaka-Ainetta missään muissa yhtyeissä. Aapo Kaskisen kitara, jota hän useiten käyttää on ESP LTD Viper.

## Välineet
* ESP LTD Viper
* Epiphone SG -kitara
* Marshall Avt 150 hx -nuppi ja 4x12" Marshall Avt -kaappi
* Boss- ja Marshall-efektit

## Lähteet

## Aiheesta muualla
* Raaka-Aineen kotisivut
Sipoon vaakuna

**Sipoon vaakuna** on Sipoon kunnan tunnus, joka on saanut aiheensa seudun asutuksen syntytarinasta – sipoolaisten esi-isien kerrotaan saapuneen seudulle viikinkialuksella, jonka keulaa koristi sudenpää. Tämän mukaisesti paikkakuntalaisia on jopa kutsuttu ”Sipoon susiksi” (). Vaakunan aaltokoroinen hirsi viittaa Sipoonjokeen.

Vaakunan selitys kuuluu ”mustassa kentässä aaltokoroinen, alainen hirsi ja yläpuolella sudenpää; kaikki hopeaa”. Vaakunan on suunnitellut Olof Eriksson, ja Sipoon kunnanvaltuusto hyväksyi sen 16. kesäkuuta 1954. Sisäasiainministeriö vahvisti vaakunan käyttöön 25. helmikuuta 1955.

## Lähteet
* 
*
Kirkonkylän koulu (Kirkkonummi)

**Kirkkonummen Kirkonkylän koulu** oli Kirkkonummella sijaitseva noin 400 oppilaan ala-aste. Koulussa sijaitsi myös erityisopetus- ja musiikkiluokat. Kirkonkylän koulun vieressä sijaitsivat myös Kirkkoharjun koulun yläaste ja Porkkalan lukio. Vuoden 2014 alusta koulu yhdistyi Kirkkoharjun koulun kanssa yhtenäiseksi peruskouluksi. Koulun vararehtorina toimi Maija Kylä-Setälä. .

## Lähteet

## Aiheesta muualla
*Koulun kotisivut
J. P. Walker

**J. P. Walker** (s. 16. lokakuuta 1976) on yhdysvaltalainen lumilautailija. Hänellä on oma lumilautamalli Santa Cruz:lta. Vuonna 2000 Snowboarder-lehti valitsi hänet maailman kymmenen parhaan lumilautailijan joukkoon. Walker on yksi ns. Jibbailun oleellisimmista suunnannäyttäjistä.

## Lähteet
Couette-virtaus

**Couette-virtaus** on yksi yksinkertaisimmista viskoottisen virtauksen malleista. Couette-virtauksessa fluidi virtaa kahden samansuuntaisen äärettömän levyn välissä. Toinen levyistä pysyy paikoillaan ja toinen liikkuu tangenttinsa suuntaisesti. Fluidin liike on kaksiulotteista, sen nopeusvektorilla on vain levyjen tangentin suuntainen komponentti.

## Ominaisuuksia

Fluidi ei liu'u levyssä, eli paikallaan olevan levyn korkeudella fluidikerroksen nopeus on nolla ja liikkuvan levyn korkeudella oleva fluidikerros liikkuu yhtä suurella nopeudelle kuin levy. Couette-virtauksen nopeusprofiili on lineaarinen, eli fluidin etenemisnopeus on suoraan verrannollinen sen etäisyydestä paikallaan olevaan levyyn.

### Navier-Stokes -yhtälö

Kun Couette-virtausta tarkastellaan kaksiulotteisessa koordinaatistossa, jossa fluidin nopeusvektori etenee x-akselin suuntaan ja y-akseli määrää paikan korkeuden, niin Couette-virtauksen Navier-Stokes -yhtälö on muotoa 

: \rho g_x - \frac{\partial p}{\partial x} + \mu(\frac{\partial^2 u}{\partial y^2} + \frac{\partial^2 u }{\partial x^2}) = \rho (u\frac{\partial u}{\partial x}+v\frac{\partial u}{\partial y}),

missä siis \scriptstyle \rho on tiheys, \scriptstyle g_x putoamiskiihtyvyyden x-komponentti, \scriptstyle u x-suuntainen nopeuskomponentti, \scriptstyle v y-suuntainen nopeuskomponentti ja \scriptstyle \mu viskositeetti. Gravitaatiota ja painetta ei huomioida ja nopeudella on vain x-suuntainen nopeuskomponentti \scriptstyle u, joka riippuu vain korkeudesta y. Siksi yllä oleva yhtälö supistuu muotoon 

:\frac{\partial^2 u}{\partial y^2} = 0.

### Fluidin nopeus

Yllä olevasta saadaan integroimoilla kahdesti fluidin nopeus muotoon 

:u(y)=C_1\cdot y+C_2,

missä \scriptstyle C_1 ja \scriptstyle C_2 ovat vakioita. 

Koordinaattiakselit on valittu niin, että alemmalla levylla y=0 ja u(y)=0 ja ylemmällä levyllä y=h ja u(y)=V (V on liikkuvan levyn nopeus). Tarkastelemalla alempaa liikkumatonta levyä saadaan laskettua arvo toiselle vakiolle sijoittamalla yllä olevaan nopeuden yhtälöön y=0, u=0: \scriptstyle u(0)=0=0+C_2 ~\Rightarrow~ C_2=0. Sitten tarkastellaan ylempää liikkuvaa levyä sijoittamalla nopeuden yhtälöön y=h, u(y)=V : \scriptstyle u(h)=V=C_1\cdot h ~\Rightarrow~ C_1=\frac{V}{h}. Nyt, kun tiedetään vakioiden arvot, saadaan fluidin nopeuden yhtälöksi 

:u(y)=\frac{V}{h}y.

## Katso myös
* Taylor–Couette -virtaus
* Maurice Couette

## Lähteet

## Aiheesta muualla
Adan piirikunta

**Adan piirikunta** () on Idahossa Yhdysvalloissa oleva piirikunta. Yhdysvaltojen vuoden 1900 väestönlaskennassa asukasmäärä oli 11 559, jonka jälkeen asukasluku on tasaisesti kasvanut. 2000 asukkaita oli jo 300 904. Vuoden 2010 väestönlaskennassa piirikunnan asukasluku oli 392&nbsp;365. Piirikunnan hallintokeskus on osavaltion pääkaupunki Boise. Piirikunnan pinta-ala on 2 745 km².

## Historia
Piirikunnan perusti Idahon Territorion lainsäädäntöelin 22. joulukuuta 1864. Alue nimettiin ensimmäisen siellä syntyneen udisasukkaan, Ada Riggsin mukaan.

## Lähteet
Ada

**Ada** voi tarkoittaa seuraavia:

## Paikat
* Ada (Idaho), Idahon piirikunta
* Ada (Minnesota), Normanin piirikunta.
* Ada (Ohio), Hardinin piirikunta.
* Ada (Oklahoma), Pontotocin piirikunta.
* Ada (Michigan), Kentin piirikunta.

## Muut
* Ada (nimi), naisen etunimi.
* Ada (satraappi), Kaarian satraappi.
* Ada (ohjelmointikieli), Yhdysvaltain puolustusministeriön kehittämä ohjelmointikieli.
* Ada Air, albanialainen lentoyhtiö
* Ada-luokka, Turkin laivaston korvettiluokka
* Adenosiinideaminaasi, entsyymi, lyhennettynä ADA
* ADA, ks. CD-levy#Äänenlaatu
* 523 Ada, asteroidi
* Adana Şakirpaşa, Turkkilainen lentokenttä, IATA-koodi: ADA.
Töreboda

**Töreboda** on taajama Länsi-Götanmaan läänissä Länsi-Götanmaan maakunnassa Ruotsissa. Se on Törebodan kunnan hallintokeskus, ja vuonna 2006 siellä oli 4&nbsp;236 asukasta.

Töreboda sijaitsee Göteborg–Tukholma-rautatien varrella noin 15 kilometriä itään Mariestadista.

## Väestönkehitys

## Lähteet

## Aiheesta muualla
Shakkimatti

**Shakkimatti** (usein myös pelkkä **matti**) on shakkipelin lopetustilanne. Siinä toisen pelaajan kuningas on lyöntiuhan alainen ja pelaaja on kyvytön torjumaan uhkausta. Kuningasta ei kuitenkaan milloinkaan lyödä, vaan peli päättyy mattitilanteeseen. Vastustajan matittaminen on ainoa tapa pelaamalla voittaa shakkipeli. Yleensä peli kuitenkaan ei etene mattiin saakka, häviämässä olevan pelaajan käyttäessä oikeuttaan luovuttaa ennen tätä. Ajoissa tapahtuvaa luovutusta pidetään shakissa tunnustuksena vastustajan pelitaitoa kohtaan ja hyvän pelitavan mukaisena. 

Jos kuningasta uhataan mutta uhkaus voidaan torjua, kyseessä ei ole matti vaan *[[shakkiuhkaus|shakki]]*. Jos taas vuorossa olevan pelaajan kuningas ei ole shakissa, mutta millään pelaajan nappuloista ei voi suorittaa laillista siirtoa, kyseessä on *[[patti]]*, ja lopputulos on tasapeli.

Esimerkkeja erilaisista shakkimateista ovat Anastasian matti, Bodenin matti ja Légalin matti.

## Etymologia
Shakkimatti-sanan alkuperä on persiankielisessä lauseessa *Šāh Māt*, ”kuningas on lyöty”.

## Esimerkkejä
Kolmivarvaslaiskiaiset

**Kolmivarvaslaiskiaiset** (heimo Bradypodidae ja sen ainoa suku *Bradypus*) kuuluvat nisäkkäiden luokan *[[Pilosa]]*-lahkoon. Kaksivarvaslaiskiaisten (Megalonychidae) ohella ne muodostavat toisen kahdesta laiskiaisheimosta. Kolmivarvaslaiskiaisten levinneisyysalue ulottuu Keski-Amerikan Hondurasista Etelä-Amerikkaan.

Kolmivarvaslaiskiaisten ruumiinpituus on 40−70&nbsp;cm ja paino kolmesta viiteen kilogrammaa, joten ne ovat hieman pienempiä kuin kaksivarpaiset sukulaisensa. Kolmivarvaslaiskiaisten raajat ovat pitkät ja voimakkaat. Eturaajat ovat huomattavasti takaraajoja pitemmät. Molemmissa jaloissa on kolme varvasta ja eturaajoissa kolme sormea, kun kaksivarvaslaiskiaisilla puolestaan on kolme varvasta ja kaksi sormea. Kynnet ovat pitkät ja koukkumaiset. Kolmivarvaslaiskiaisilla on lyhyt, kahdesta yhdeksään senttimetriä pitkä häntä, kun kaksivarvaslaiskiaiset taasen ovat hännättömiä. Kaulanikamia kolmivarvaslaiskiaisilla on yhdeksän, kun niitä nisäkkäillä yleensä on seitsemän (kaksivarvaslaiskiaisilla on kuusi tai seitsemän). Tämä mahdollistaa laajan pään kääntösäteen: 270 astetta. Näin kolmivarvaslaiskiaiset saavat ulottuvilleen enemmän ravintoa ilman että niiden täytyy liikuttaa raajojaan.

Kolmivarvaslaiskiaiset jaetaan neljään lajiin:

*Ruskeakaulalaiskiainen (*Bradypus variegatus*)
*Kolmivarvaslaiskiainen (*Bradypus tridactylus*)
*Harjalaiskiainen (*Bradypus torquatus*)
**[[Bradypus pygmaeus]]* eli ”kääpiökokoinen kolmivarvaslaiskiainen”.

Kolmivarvaslaiskiaisten turkissa kasvaa levää, joka tarjoaa vihertävän suojavärin Keski- ja Etelä-Amerikan sademetsissä. Laiskiaiset viettävät lähes koko elämänsä puissa, roikkuen oksilta vahvojen kynsiensä avulla. Laiskiaisten ravinto koostuu pääasiassa lehdistä, oksista ja silmuista, ja niiden hidas aineenvaihdunta on sopeutuma ravinnon vähäiseen ravintoarvoon. Ne nukkuvat jopa 15–20 tuntia päivässä ja liikkuvat hyvin hitaasti, mutta ovat yllättävän hyviä uimareita. Maan päällä laiskiaiset ovat kömpelöitä, sillä niiden heikot takajalat ja pitkät kynnet haittaavat liikkumista, mikä tekee niistä helppoja saaliita petoeläimille.

## Lähteet

## Kirjallisuutta
* Grzimek, Bernhard: *Grzimeks Tierleben. Enzyklopädie des Tierreichs.* Bechtermünz-Verlag, Augsburg 2001. 
* Montgomery, Gene: *The Evolution and Ecology of Armadillos, Sloths and Vermilinguas.* Smithsonian Institute Press, Washington DC 1985. 
* Nowak, Ronald: *Walker’s Mammals of the World.* Johns Hopkins University Press, Baltimore 1999.
Älvängen

**Älvängen** on taajama Alen kunnassa Länsi-Götanmaan läänissä Länsi-Götanmaan maakunnassa Ruotsissa. Vuonna 2005 siellä oli 3&nbsp;986 asukasta. 

Älvängen sijaitsee E45-tien ja rautatien varrella. Älvängenin rautatieasema avattiin 1886 ja suljettiin 1970, mutta avattiin jälleen 2004. 

Älvängen oli Ivar Aroseniuksen kotipaikka. 

## Väestönkehitys

## Lähteet

## Aiheesta muualla
Couette

**Couette** voi tarkoittaa:

## Henkilöitä

* Maurice Couette (1858–1943), ranskalainen fyysikko

## Matemaattis-luonnontieteissä

* Couette-virtaus, kahden levyn välissä kulkeva virtaus
* Taylor–Couette -virtaus, virtaus kahden pyörivän sylinterin välissä.
Isku suoneen

**Isku suoneen** on vuonna 1988 MTV:llä esitetty suomalainen televisiosarja, jonka Anssi Mänttäri käsikirjoitti ja ohjasi Pentti Kirstilän saman nimisen romaanin pohjalta.

## Näyttelijät
*Antti Litja – Hanhivaara
*Matti Oravisto – Juurto
*Juha Mäkelä – Kivisalmi
*Pertti Sveholm – Lasse
*Ville Sandqvist – Jari
*Rea Mauranen – Marjatta
*Turo Pajala – Setälä
*Petri Johansson – Vuola
*Laura Munsterhjelm – Kristiina
*Mikko Hänninen – Laukkanen
*Petteri Sallinen – Karri
*Mikko Mattila – Virta
*Jukka Puotila – Rahila
*Kari Väänänen – Veksi
*Tomi Salmela – Kaunis Masa
*Pauli Virtanen – Kultala
*Sanna-Kaisa Palo – nuori äiti
*Erkki Astala – etsivä Paksuniemi

## Jaksoluettelo

## Aiheesta muualla
*
HMCS Assiniboine

**HMCS Assiniboine** (viirinumero D18 vuodesta 1940 I18) oli Kanadan laivaston River-luokan hävittäjä toisessa maailmansodassa. Alus oli alun perin Britannian kuninkaallisen laivaston C-luokan laivueenjohtaja ''HMS Kempenfelt''.

## Valmistus

Alus tilattiin vuoden 1929 laivasto-ohjelmassa J. Samuel White and Companyltä Cowesista Isle of Wightilta, missä köli laskettiin lokakuussa 1930. Alus laskettiin vesille 29. lokakuuta 1931 nimellä *HMS Kempenfelt* ja valmistui 30. toukokuuta 1932.

## Palvelus
Alus palveli Britannian kuninkaallisessa laivastossa toisen maailmansodan alkuun, jolloin se oli liitettynä Plymouthin paikallislaivueeseen. Alus siirrettiin lokakuussa Kanadan laivastolle, joka nimesi sen *HMCS Assiniboineksi*.

Aluksen miehistö valtasi helmikuussa 1940 San Domingon edustalla risteilijä *[[HMS Dunedin]]in* kanssa saksalaisen saarronmurtajan *Hannoverin*, josta valmistettiin ensimmäinen saattuetukialus. Tämän jälkeen alus osallistui Atlantin saattueiden suojaamiseen. Alukselle asennettiin vuoden 1941 puolivälissä kaksi Oerlikon 20 mm -ilmatorjuntatykkiä, tulenjohtojärjestelmä, tyypin 286 tutka sekä lisättiin syvyyspommien lukumäärää.

*Assiniboinen* suojatessa 6. elokuuta 1942 saattuetta SC94, se upotti törmäämällä Saksan laivaston sukellusveneen *[[U-210]]*. Yliajoa edelsi tykistötaistelu, jossa hävittäjä vaurioitui pahoin. Telakalta palattuaan alus palasi saattuepalvelukseen, kunnes törmättyään 2. maaliskuuta 1943 toiseen sukellusveneeseen joutui palaamaan telakalle. Aluksen ollessa telakalla tehtiin 30. kesäkuuta päätös aluksen muuttamisesta saattuehävittäjäksi.

Alus otti osaa Normandian maihinnousuun.

Alus poistettiin palveluksesta 8. elokuuta 1945, mutta se haaksirikkoutui Prinssi Edwardin saarella 10. marraskuuta. Hylky myytiin romutettavaksi Guard Salvage Companylle.

## Lähteet

*
*
*

### Viitteet
Saudi-Arabian energiapolitiikka

**Saudi-Arabian energiapolitiikka** kertoo Saudi-Arabian energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot. 

Saudi-Arabian energiapolitiikassa keskeisiä ovat öljyntuotanto ja suuret öljyvarat. Lähi-idässä  Saudi-Arabia, Iran, Irak, Kuwait ja  Yhdistyneet arabiemiirikunnat tuottivat neljäsosan maailman öljystä vuonna 2005, joka oli 20 miljoonaa tynnyriä (barrelia) per  päivä. 

## Öljykartelli
Öljyn tuottajamaat perustivat öljykartellin OPEC 1960-luvulla. OPECin tavoite on lehdistötiedotteiden ja tarjonnan avulla hallita öljyn kysyntää ja hintaa. Kartelli päätti vuonna 1982, että öljymaiden tuotantokiintiöt määräytyvät öljyvarojen mukaan. Saudi-Arabia nosti öljyvarojen määrän vuonna 1990 muiden öljymaiden perässä 170 mrd. tynnyristä 258 mrd. tynnyriin. BP:n tilastojen mukaan Lähi-idän öljyvarat ovat melko vakio vuosina 1990-2004. BP ei vastaa tilastonsa totuudenmukaisuudesta. 

## Öljykentät
Saudi-Arabian suurimmat öljykentät ovat Ghawar, Safaniya, Hanifa ja Khafiji. Neljä suurinta kenttää  ovat yli 50 vuotta vanhoja. Niistä tuotetaan öljyä pumppaamalla öljyyn vettä paineen nostamiseksi. Suurin kenttä on Ghwar. 

## Saudi Aramco
Saudi Aramco on Saudi-Arabian valtion omistaa öljy-yritys. Se on alallaan maailman suurin. Yrityksen julkaisemien tietojen mukaan sen öljyvarat ovat 20 kertaa suuremmat verrattuna suurimpaan yksityiseen öljy-yhtiöön, yhdysvaltalaiseen Exxoniin. Riippumattomat tarkastajat eivät ole todentaneet Saudi-Arabian öljyvarojen suuruutta. Vuonna 2005 Aramcon päivätuotanto oli 9 milj. tynnyriä. 90 % tuotannosta tuli 7 kentältä, joiden keski-ikä oli 47 vuotta. Ghawarin kentän tuotanto oli 5 milj. tynnyriä per päivä. 

## Jom kippur -sota 1973
Vuonna 1973 Egypti ja Syyria hyökkäsivät Israeliin saadakseen sen vuonna 1967 valtaamat alueet takaisin. Egyptin Anwar Sadat neuvotteli Saudi-Arabian kuninkaan Faisalin katkaisemaan öljykuljetukset Yhdysvaltoihin ja Alankomaihin öljysaarrolla, koska Yhdysvallat tuki Israelia. Saarto oli lyhyt maaliskuuhun 1974 saakka ja vähensi 9 % öljyntarjontaa (4,4 milj. tynnyriä/päivä kokonaiskysynnästä 50 miljoonaa tynnyriä päivä). Vuoden 2003 rahassa öljyn hinta nousi maailmalla 15 $:sta 40 $:iin. Kuluttajat ja yritykset hamstrasivat öljyä. Saarto jäi lyhyeksi, koska haluttiin välttää länsimaiden lama.

## Vienti Euroopan unioniin
Eurostatin mukaan vuonna 2006 Euroopan unioniin tuotiin raakaöljyä Saudi-Arabiasta 51 milj. tonnia (Mt), mikä vastasi 8 % öljyn tuonnista. Saudi-Arabia oli EU:n öljyn tuontimaista volyymin mukaan 4. Venäjän (189 Mt), Norjan (89 Mt) ja Libyan (53 Mt) jälkeen.

## Lähteet
Poika joka tahtoo lentää

**Poika joka tahtoo lentää** on suomalaismuusikko Tumppi Varosen elämäkerta, jonka kirjoittajana toimi myös Sannaliina Nikula. Se ilmestyi vuonna 2003.

Takakannessa mainostetaan kirjaa seuraavasti: 

## Lähteet

* Kirja Tumppi Varosen kotisivuilla
Michael Simon

**Michael Simon** (s. 29. elokuuta 1972 Hampuri, Länsi-Saksa) on saksalainen DJ ja säveltäjä. Hän on tunnettu tekno-yhtye Scooterin jäsenenä. Hän liittyi Scooteriin vuonna 2006 työskenneltyään ensin kymmenen vuotta yhtyeen teknikkona.

## Aiheesta muualla
*
Ada (Minnesota)

**Ada**on kaupunki Normanin piirikunnassa Minnesotassa, Yhdysvalloissa. Se on Normanin piirikunnan pääkaupunki. Kaupungin asukasluku oli vuoden 2010 väestönlaskennassa 1&nbsp;707. Vuoteen 2000 nähden kasvua oli kolme prosenttia. Sen asukastiheys oli vuonna 2010 474 asukasta neliökilometriä kohden.

Vuonna 2000 asukkaista 24,5 prosenttia oli alle 18-vuotiaita, 5,9 % 18-24 vuotta, 25,0 % 25-44 vuotta sekä 20,0 % 45-64 ja loput 24,5 % yli 64-vuotiaita. Kaupungin nykyinen pormestari on Jim Ellefson.

## Lähteet
Kloonipuhelin

**Kloonipuhelin** tai **kopiopuhelin** on matkapuhelin, joka toiminnoillaan ja muotoilullaan jäljittelee tunnetun matkapuhelinvalmistajan tunnettua mallia. Kloonipuhelimia valmistetaan erityisesti Kiinassa.

Kiinan kopiopuhelinten markkinoiden arvioidaan olevan 145 miljoonan puhelinta vuodessa. Jopa 110 miljoonaa kappaletta viedään muihin maihin, suurin osa kehittyville markkinoille, erityisesti Intiaan, Venäjälle ja Brasiliaan.  Joihinkin Länsi-Euroopan maihin puhelimia kulkeutuu  kiinalaisten verkkokauppojen, esimerkiksi DealExtremen kautta. Nokian laskemien mukaan piraattipuhelinten maailmanlaajuinen myynti oli alle 120 miljoonaa puhelinta vuonna 2009.

## Katso myös
* MediaTek 

## Lähteet
Normanin piirikunta

**Normanin piirikunta** on Minnesotassa Yhdysvalloissa sijaitseva piirikunta. Se perustettiin 17. helmikuuta 1881. Vuoden 2018 arvion mukaan siellä asui 6&nbsp;475 asukasta. Vuoden 2010 väestönlaskentaan nähden laskua oli 5,5 prosenttia, jolloin piirikunnassa asui 6&nbsp;852 asukasta. Piirikunnan pääkaupunki on Ada, joka on myös sen suurin kaupunki 1&nbsp;707 asukkaallaan. 

Piirikunnan pinta-ala on 2&nbsp;260,5 neliökilometriä. Sen asukastiheys on 2,9 asukasta neliökilometriä kohden.

Piirikunta on saanut nimensä siellä olleesta suuresta norjalaisasutuksesta.

## Lähteet
A Collection of Michael Jackson’s Oldies

**A Collection of Michael Jackson’s Oldies** on yhdysvaltalaisen laulajan Michael Jacksonin ensimmäinen kokoelmalevy. Se julkaistiin vuonna 1972. Levy sisältää sekä Jacksonin että hänen yhtyeensä The Jackson 5 kappaleita.

## Kappaleet
**CD 1**

**CD 2**
Joachim Fest

**Joachim Clemens Fest** (8. joulukuuta 1926 Berliini, Saksa – 11. syyskuuta 2006 Kronberg im Taunus, Saksa) oli saksalainen toimittaja, kirjailija ja historioitsija. Hänet tunnetaan natsi-Saksan asiantuntijana. Vuonna 1973 ilmestyi saksaksi Festin laaja Adolf Hitleristä kertova elämäkerta. Fest on myös useassa teoksessa perehtynyt Hitlerin pääarkkitehdin ja varusteluministerin Albert Speerin elämänvaiheisiin. Hän toimi myös Speerin avustajana tämän kirjoittaessa muistelmiaan. Festin kirjan *Der Untergangin* pohjalta tehtiin palkittu elokuva *[[Perikato (elokuva)|Perikato]]* (2004). Joachim Fest teki myös mittavan uran lehtimiehenä, muun muassa kulttuuritoimituksen esimiehenä Frankfurter Allgemeine Zeitung -lehdessä vuosina 1973–1993.

## Katso myös

* Etiamsi omnes, ego non

## Aiheesta muualla
* Joachim Festin muistokirjoitus Helsingin Sanomissa
Satumainen onni

**Satumainen Onni** on vuonna 1987 MTV:llä esitetty suomalainen televisiosarja, jonka Lasse Lehtisen samannimisen vuoden 1985 romaanin pohjalta käsikirjoitti Elina Halttunen ja ohjasi Juhani Tiikkainen.

Sarja kertoo kauppaedustaja Onni Lempisestä. Lempinen huijaa keinoja kaihtamatta naisia rahoittamaan liiketoimiaan, joista poliisikin lopulta kiinnostuu.

Finnkino julkaisi sarjan DVD:nä 22. tammikuuta 2010.

## Näyttelijät
### Päärooleissa
*Aapo Vilhunen – Onni Armas Lempinen
*Petri Johansson – Waldemar Hagert
*Marjut Toivanen – Hertta
*Kirsti Kemppainen – Paula
*Rea Mauranen – Ansa
*Eila Pehkonen – Onnin äiti

### Muissa rooleissa
*Kristiina Elstelä – toimittaja / kertoja
*Jouko Keskinen – kiinteistövälittäjä
*Raili Tiensuu – kassaneiti
*Göran Schauman – johtaja Dahlström
*Rita Polster – johtaja Sohlman
*Nils Brandt – etsivä Andersson
*Yrjö Parjanne – pankinjohtaja
*Ola Johansson – Manne Hagert
*Matti Tuominen – tehtailija Äijälä
*Olli Tuominen – portieri
*Helena Ryti – neiti Liimatainen
*Veikko Mylly – taksikuski
*Daniel Katz – Melankolos
*Martti Kuisma – maisteri Kärkkäinen
*Seppo Pääkkönen – Mähkänen
*Martti Järvinen – Huhmarinen
*Anne Nielsen – kulutustarkastaja
*Lilga Kovanko – oikeuden puheenjohtaja
*Juha Muje – Onnin asianajaja
*Katriina Rinne – Lahja
*Anita Sohlberg – Lahjan asianajaja
*Jouni Karakorpi – tv-toimittaja

## Jaksoluettelo
Ometepe

**Ometepe** on saari Nicaraguajärvessä Nicaraguassa. Se on maan suosituimpia matkailukohteita kauniin ja monipuolisen luontonsa takia. Saarella käy noin 40&nbsp;000 matkailijaa vuosittain.

Nicaraguajärvessä on yli 400 saarta, joista suurimmat ovat Zapatera ja Ometepe. Ometepen saarella on kaksi tulivuorta: Concepción ja Maderas. Concepciónin korkeus on 1&nbsp;610 metriä. Maderas on puolestaan jo sammunut tulivuori ja sen huippu on sademetsän peitossa.

Ometepelle on säännölliset laivayhteydet Rivasin kaupungin lähellä sijaitsevasta San Jorgesta ja Granadasta.

## Lähteet

## Aiheesta muualla
Ada (Ohio)

**Ada** on kylä Hardinin piirikunnassa Ohiossa Yhdysvalloissa. Kylän asukasluku oli vuoden 2010 väestönlaskennassa 5&nbsp;952. 

Kylän pinta-ala on 4,8 km². Sen asukastiheys on 1&nbsp;151,6 /km².

Kylän asukkaista oli vuonna 2000 alle 18-vuotiaita 13,9 %, 18-24-vuotiaita 48,6 %, 25-44-vuotiaita 18,0 %, 45-64-vuotiaita 12,5 % ja yli 64-vuotiaita 7,1 %. Mediaani-ikä oli 22 vuotta.

## Lähteet
The City (täsmennyssivu)

**The City** voi tarkoittaa:

*The City -albumi
*The City -televisiosarja (1995 - 1997)
*The City -televisiosarja Music Television -kanavalla
Ada (Oklahoma)

**Ada** on Pontotocin piirikunnan pääkaupunki Oklahomassa, Yhdysvalloissa. Kaupungin asukasluku oli vuoden 2010 väestönlaskennassa 16&nbsp;810. Sen pinta-ala on 51,1 neliökilometriä. Kaupungin asukkaista 21 prosenttia asui köyhyysrajan alapuolella.

Kaupunki on Tree City USA -kampanjan jäsen.

## Lähteet
Vera Gebuhr

**Vera Gebuhr** (15. toukokuuta 1916 Odense – 22. joulukuuta 2014) oli tanskalainen näyttelijä. Hän esiintyi yli 60 elokuvassa.

## Lähteet

* 

### Viitteet
Tree City USA

**Tree City USA** (suom. *Puukaupunki Yhdysvallat*) on puiden istutus- ja huolehtimisohjelma. Kampanjaa sponsoroi Puun päivä -tapahtuman rahasto. Ohjelmaan on liittynyt satoja kaupunkeja sekä kyliä ympäri Yhdysvaltoja.
Arthashastra

**Arthashastra** (IAST: *Arthaśāstra*) on muinainen intialainen tutkielma valtion johtamisesta, talouspolitiikasta ja sotilasstrategiasta. Sen kirjoittivat Kautilya ja Viṣhṇugupta. Nimien takana on perinteisesti uskottu olleen Taksilan yliopiston professori Chanakya (noin 350–283 eaa.), josta myöhemmin tuli Maurya-valtakunnan pääministeri. *Arthaśāstraa* pidetään muinaisintialaisen valtio-opin merkittävimpänä teoksena ja poliittisen maailmankirjallisuuden eräänä merkkiteoksena. Se sai nykyisen muotonsa lukuisten muutosten, tarkistusten ja lisäysten jälkeen 100-luvulla jaa. Länsimaissa sitä on verrattu usein Niccolò Machiavellin vuonna 1513 kirjoittamaan kirjaan *[[Ruhtinas (kirja)|Ruhtinas]]*.

Artha on yksi hindun neljästä elämän päämäärästä. Kolme muuta ovat kama (halu), dharma (kosminen järjestys) ja mokša (vapautuminen sielunvaelluksesta).

## Sisältö

Ensisijaisesti *Arthaśāstra* esittää perusteluja autokratian puolesta tehokkaan ja vakaan taloudenhoidon välineenä. Teos käsittelee taloudenhoidon etiikkaa sekä hallitsijan velvollisuuksia ja sitoumuksia. Sen aihealue ei kuitenkaan rajoitu pelkkään valtion johtamiseen, vaan siihen on sisällytetty suuntaviivat kuningaskunnan hallinnon tarvitsemalle lakikehykselle ja byrokratialle. Lisäksi *Arthaśāstra* käsittelee yksityiskohtaisesti muun muassa mineralogiaa, kaivostoimintaa ja metalleja, maanviljelyä, karjanhoitoa, lääketiedettä ja villieläinten hyödyntämistä. Teoksen muita painopistealueita ovat hyvinvoinnin jakautuminen (esimerkiksi vaurauden uudelleenjako nälänhädän aikana) ja yhteiskuntaa koossapitävä kollektiivinen etiikka.

Roger Boesche on kuvaillut *Arthaśāstraa* "kirjaksi poliittisesta realismista, joka analysoi käytännössä toteutettua politiikkaa eikä juurikaan julista, millaista politiikan tulisi olla sekä ohjekirjaksi kuninkaalle siitä, minkälaista laskelmointia ja joskus brutaaleja toimia tämän täytyy harjoittaa valtion säilyttämiseksi ja yhteisen edun tähden."

## Lähteet

## Kirjallisuutta

*Kautilya Arthashastra, R. P. Kangle, tr. 3 vols. Laurier Books, Motilal, New Delhi (1997) 
*Kautilya: The Arthashastra. L.N. Rangarajan (Ed., Rearranger & Translator), 1992, Penguin Classics, India. .
*'Ajnapatra' by Ramchandra Pant Amatya
*Boesche, Roger: The First Great Political Realist: Kautilya and His Arthashastra
Syvemmälle

**Syvemmälle**, on lahtelaisen suomirockia soittavan Raaka-Aine-yhtyeen single.
Single julkaistiin omakustanteena vuonna 2002. 

## Kappaleet
#
#
#

## Kokoonpano
* Aapo Kaskinen – kitara ja laulu
* Jussi Mattelmäki – basso ja taustalaulu
* Tuomas Lampen – rummut
* Emppu Lempinen – rummut
* Tommi Järveläinen – soolokitara

## Lähteet
Jaana Sandström

**Jaana Sandström** (s. 2. elokuuta 1963) on Lappeenrannan teknillisen yliopiston koulutuksesta vastaava vararehtori. 

Jaana Sandström on väitellyt 2001 tohtoriksi aiheenaan strateginen johdon laskentatoimi Lappeenrannan teknillisessä yliopistossa. Sandström aloitti yliopiston palveluksessa 1991 laskentatoimen lehtorina. 

Sandström toimi LUT:n kauppakorkeakoulun dekaanina vuosina 2010-2014. Hän oli kauppatieteellisen tiedekunnan liiketaloustieteen professori 2000–2008 ja kauppatieteellisen osaston varajohtaja vuodesta 2005. Strategisen johdon laskentatoimen professori hän on ollut vuodesta 2008. Hänet nimitettiin kauppatieteellisen tiedekunnan varadekaaniksi vuonna 2007 ja dekaaniksi elokuussa 2009. Koulutuksesta vastaavaksi vararehtoriksi Sandström nimitettiin 2014.

## Lähteet
Jaurujoki

**Jaurujoki** () on Tuulomajoen vesistöön kuuluva joki Saariselän eteläpuolella Suomen Lapissa ja Venäjän Murmanskin alueella. Joen pääosa sijaitsee Venäjän puolella, jossa se kuuluu Kuolan piirin Ylä-Tuuloman kuntaan. Aivan joen latvaosa sijaitsee Suomen puolella ja kuuluu Savukosken kuntaan. Vuosina 1920–1944 lähes koko joki kuului Suomelle, jolloin se kuului pääasiassa silloiseen Petsamon kuntaan. Jaurujoki saa alkunsa Talkkunapään eteläpuolelta Sodankylän ja Savukosken rajalta, josta se virtaa itään Venäjälle ja laskee siellä Nuorttijokeen. Joen koko Suomen puoleinen osa kuuluu Urho Kekkosen kansallispuistoon. Jaurujoen suurin sivujoki on myös osittain Suomen puolella oleva Anterinjoki. Muita sivujokia ovat Kessemkuemskjoki, Bystryi ja Melki. Joen pituus on 100&nbsp;km.

## Lähteet
Cmx (täsmennyssivu)

**Cmx** voi tarkoittaa:

* CMX, suomalainen rockyhtye
* CMX, CMX-yhtyeen julkaisema DVD
* CMX, sarjakuva
* CMX, tiedostomuoto
Virtsanjohdinsyöpä

**Virtsanjohdinsyöpä** on harvinainen syöpäsairaus. Vuonna 2003 ilmeni Suomessa neljätoista uutta tapausta. Sairaus on yleensä uroteelista lähtenyt transitiosellulaarinen karsinooma. Esiintyvyys on korkeampi miehillä. Tyypillisimmin sairastuneet ovat 50–70-vuotiaita. Sairaus voi oireilla muun muassa verivirtsaisuutena ja kipuna virtsatessa.

Virtsanjohdinsyövän tärkein hoitomuoto on leikkaus. Yleensä koko virtsanjohdin ja munuainen poistetaan.

Tupakointi on sairauden keskeinen riskitekijä.

## Lähteet
Naisjalkapalloseura Kortesjärvi

**Naisjalkapalloseura Kortesjärvi** (tunnetaan myös nimellä **Kortesjärven Mimmit** eli **KorMi**) on jalkapalloseura Kauhavan Kortesjärveltä. Se on erikoistunut nais- ja tyttöjalkapalloiluun. Seura on rekisteröity 31. elokuuta vuonna 1987 ja nimi on virallisesti Naisjalkapalloseura Kortesjärvi r.y.

Naisjalkapalloseura Kortesjärvi muistetaan parhaiten 1990-luvun taitteesta, jolloin seura pelasi kaksi kautta naisten pääsarjatasolla. Vuonna 1988 joukkue selviytyi SM-sarjan neljän joukkueen karsintaan. siinä se voitti kaksi ottelua ja sijoittui toiseksi. Niinpä seura nousi seuraavaksi kaudeksi SM-sarjaan yllättäen koko jalkapalloa seuraavan Suomen. Tärkeitä henkilöitä seuran menestyksen kannalta olivat Naisjalkapalloseura Kortesjärven pitkäaikainen valmentaja Veli Suoranta ja hänen vaimonsa Tellervo, joihin koko seura personoitui. SM-sarjassa joukkueella oli hyvä henki ja kova yritys, mutta se riitti avauskaudella vasta yhdeksännelle eli viimeistä edelliselle sijalle. 18:a ottelustaan seura voitti ainoastaan yhden keräten yhteensä kuusi pistettä. Joukkue joutui karsimaan pääsarjapaikastaan ja sijoittui karsintasarjassa jälleen toiseksi. Niinpä se säilytti pääsarjapaikkansa myös kaudeksi 1990. Tuolla kaudella joukkue jäi koko sarjan viimeiseksi ja kaksi ainoaa sarjapistettä yhdestä voitostaan napannut seura putosi suoraan pääsarjasta. Joukkueen maaliero oli murskaava 16–81.

Kahden kauden kahdeksan pistettä riittävät naisten pääsarjatason maratontaulukossa sijalle 47.

## Tilastoja

## Lähteet

## Aiheesta muualla

* Naisjalkapalloseura Kortesjärvi
Nainen ja kuningas

**Nainen ja kuningas** on Anni Nupposen alun perin omakustanteena julkaistu fantasiaromaani. Teos voitti vuonna 2009 Kuvastaja-palkinnon, jonka Suomen Tolkien-seura myöntää vuoden parhaalle fantasiakirjalle. Vaskikirjat julkaisi kirjasta uuden korjatun painoksen 2009.

## Lähteet

## Aiheesta muualla
* Kuvastaja-voittaja 2009.
336 (albumi)

**336** on yhdysvaltalaisen rock-yhtyeen AFIn yhdestoista EP, joka julkaistiin ainoastaan 10-tuumaisena kuvavinyylinä. Levyn tuottajana toimi Dremworks Records ja sitä myi yksinoikeudella *Hot Topic*. Levy sisälsi 2 uutta kappaletta, "Now The World" ja "Reivers Music". Levylla ei ole "virallista" nimeä, mutta fanit tuntevat sen nimellä "336". Levystä tehtiin ainoastaan 5&nbsp;000 kopiota.

## Kappaleet
#"Now The World"  – 4:01
#"Reivers Music"  – 3:24

## Etsaukset
Levyyn on kirjoitettu etsaamalla "NOTHING FROM NOWHERE" ja toiselle puolelle "I'M NO ONE AT ALL", kummatkin ovat lyriikoita Sing The Sorrowin "Miseria Cantaresta".